оказали осезаемо въздействие върху финансовите резултати на промишлеността на Съюза. Поради това твърдението беше отхвърлено.
 5.2.6. Разходи за суровини/липса на конкурентоспособност
 (234)
 Няколко заинтересовани страни (Mitsubishi Corporation, Arteco, Oxyde) заявиха, че влошените резултати на промишлеността на Съюза се дължат на по-високи производствени разходи в сравнение с производителите в засегнатите държави, тъй като производителите от Съюза използват за производството на етилен по-скъпи суровини (лигроин) от своите конкуренти от САЩ и Саудитска Арабия (шистов газ и етан) и поради това им липсва конкурентоспособност. Arteco също така заяви, че при производствения процес в САЩ и Кралство Саудитска Арабия се произвеждат по-малко странични продукти, в резултат на което изграждането на инсталациите е по-евтино и те не са толкова сложни за експлоатация. Освен това то изтъкна, че рентабилността на промишлеността на Съюза е намаляла поради високите разходи за енергия.
 (235)
 Комисията не е съгласна с това твърдение. Въпреки че е вярно, че производителите в САЩ и Саудитска Арабия може да са имали някакво ценово предимство по отношение на определени суровини, това не е попречило на промишлеността на Съюза да регистрира високи маржове на печалба през 2017 г. и 2018 г., както е показано в таблица 10, т.е. преди голямото увеличение на вноса при рязко намаляващи цени от засегнатите държави. Следователно за тежкото финансово състояние на промишлеността на Съюза е допринесъл дъмпинговият внос, а не използваните различни суровини.
 (236)
 Що се отнася до твърдението относно страничните продукти, Arteco не подкрепи това твърдение с каквито и да е доказателства и не уточни за кои странични продукти се отнася то. Комисията може само да предположи, че Arteco е имало предвид другите гликоли, които се получават при производствения процес на МЕГ, като например диетиленгликол (DEG) и триетиленгликол (TEG). Тези продукти обаче се получават при производствения процес на МЕГ независимо от суровината, използвана за производството на етилен. Въпреки че между различните производители може да има някои различия в обема на TEG и DEG, тези различия са ограничени и следователно не могат да окажат значително въздействие върху резултатите на даден производител. Независимо от това съществува пазар за DEG и TEG и следователно тези продукти генерират приходи за дружествата. Що се отнася до изграждането и експлоатацията на тези инсталации, Arteco отново не обоснова твърдението си. Инсталациите за МЕГ в Съюза са напълно автоматизирани, като изискват минимално участие на работна ръка, тъй като производственият процес на МЕГ е доста опростен. Накрая, по отношение на разходите за енергия при разследването бе установено, че те представляват около 3 % от производствените разходи на промишлеността на Съюза и следователно не биха могли да окажат значително въздействие върху конкурентоспособността на промишлеността на Съюза. Поради това тези твърдения бяха отхвърлени.
 5.2.7. Пандемията от COVID-19
 (237)
 Няколко заинтересовани страни (CPME, Arteco, HELM, Oxyde) заявиха, че пандемията от COVID-19 е оказала въздействие върху промишлеността на Съюза за производство на МЕГ през първото тримесечие на 2020 г. и дори в още по-голяма степен през второто тримесечие на 2020 г. CPME заяви, че намаляването на производството и продажбите на МЕГ в Съюза е последвано от спад в търсенето на МЕГ в Съюза